Dima ke dewleta tirke rojhelatê Dengizê Sipî de bi hawayêkê îlegalî dest pê karê sondajî kerd Fransa, Yunanîstan, Îtalya û Qibris pîya herême de tatbîqat kenê. Yeno pawitene ke tatbîqatê mabênê 26-28ê tebaxe de dewam bikero.
Goreyê xebera AFPyî tatbîqat do ver bi başûrê Gîrîtî dewam bikero. Karê sondajî mabênê Anqara û Atîna de beno sebebê alozîyêka pîle.
Netîceya na alozîye de keştîyêka yunan û tirkî peynîya hewteyî de qelibîyayî. Dewleta tirke zî keştîyê xo yê şerî herême de ca kerdî.
Wezîrê Karanê Teberî yê Almanya Heiko Maasî roja sêşemeyî Anqara zîyaret kerde û da zanayene ke rewşa mabênê Anqara û Yunanîstanî astêxa zaf krîtîke de ya.
